ग्वालियर. शताब्दीपुरम में दस वर्षीय बच्ची के साथ तीन लोगों ने दुष्कर्म कर दिया। घर में बच्ची और उसका छोटा भाई थे, इसी समय पड़ोस में रहने वाले राजेश भदौरिया व जीतू चौहान आए और लड़के को 10 रुपए देकर टॉफी लेने भेज दिया। इसके बाद बच्ची को बहला-फुसला कर राजेश के घर ले गए। वहां उनका साथी भूतनाथ भी मौजूद था। इन तीनों ने बच्ची से दुष्कर्म किया।
इस बीच बच्ची की मां लौटी और बेटे से बिटिया के बारे में पूछा तो उसने आरोपियों का नाम बताते हुए कहा कि वो उसे अपने साथ ले गए हैं। मां ने पड़ोसी के घर का दरवाजा खटखटाया तो बेटी ने ही बदहवास हालत में गेट खोला और उसी दौरान एक युवक वहां से भागा।
उस युवक का नाम दूसरे पड़ोसियों ने राजेश बताया। पुलिस ने भी मौके पर जांच के बाद तीनों आरोपियों के खिलाफ मामला दर्ज कर लिया। पुलिस ने एक आरोपी को गिरफ्तार कर लिया है लेकिन इसकी पुष्टि नहीं की है।
hin_Deva hin_Deva hin_Deva